Държавен вестник, бр. 22, 2025 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  22
телят излага разбирането си за „установени 
разминавания в резултатите от протоколи 
на хартия и флашки от машинния вот“, за 
„нарушенията, установени от изгледани ви­
деозаписи на липсващи секции“ и за „масови 
смени в съставите“ на секционните избира­
телни комисии в нарушение на чл. 89, 91 и 
105 ИК. Сочи аргументи за „нелегитимност 
на изборите в засегнатите секции“ и наруше­
ния от районната избирателна комисия в 25 
София изборен район при регистрацията на 
коалиция „Свободни избиратели“, включваща 
политическа партия „Зелен съюз“, полити­
ческа партия „Републиканци за България“ 
и политическа партия „Съюз на свободните 
демократи“.
В молбата – допълнение, вносителят 
прави следните доказателствени искания: 
за „повторно преброяване на бюлетините, 
включително проверка на съответствието 
на избирателните списъци и действителните 
бюлетини“; за „проверка на решенията за про­
мени в секционните избирателни комисии“; 
за „анализ на видеозаписите за установяване 
на допуснати нарушения“; за „насрочване на 
нови избори“; за „установяване на нарушения­
та – в нарушение на закона ли са действията 
на районната избирателна комисия в 25 София 
изборен район“; за „касиране на изборите в 
25 София изборен район“; за „препоръки за 
реформи – Конституционният съд да пред­
ложи промени на нормативната уредба“; за 
„разпореждане – Конституционният съд да 
разпореди нови избори в 25 София изборен 
район“; за „молба към Централната избира­
телна комисия – да установи ясни правила 
за електронно подаване на документи“.
Даденият на вносителите с определенията 
от 26.11.2024 г. четиринадесетдневен срок 
за предоставяне на допълнителни съобра­
жения не е срок, в който вносителят може 
да променя предмета на искането, с което е 
сезирал Съда и което е допуснато от Съда за 
разглеждане по същество. С представената в 
дадения срок молба – допълнение, вносите­
лят на искането по к.д. № 34/2024 г. прави 
ново искане, различно от искането си от 
8.11.2024 г. за установяване на незаконност 
на изборите в цялост, а именно за „касиране 
на изборите“ конкретно в 25 София изборен 
район и за насрочване на нови избори в този 
изборен район поради допуснато наруше­
ние по отношение на коалиция „Свободни 
избиратели“. Това искане е направено след 
срока по чл. 305, ал. 2 ИК, поради което 
Съдът не следва да се произнася по него, 
а да го остави без разглеждане, защото 
законодателят е обвързал възможността за 
сезиране на Конституционния съд с искане 
по чл. 149, ал. 1, т. 7 във връзка с чл. 66 от 
Конституцията със срок – 15 дни от обявяване 
на решението с резултатите от изборите от 
Централната избирателна комисия (чл. 305, 
ал. 2 ИК), който срок в случая е изтекъл 
на 15.11.2024 г.
С молбата – допълнение, вносителят на 
искането по к.д. № 34/2024 г. представя под­
робна справка за всички избирателни секции 
за гласуване с подвижна избирателна кутия. 
По отношение на тези секции вносителят не 
прави доказателствени искания, а твърди, че 
от „изнесените данни може да се направи 
извод, че секциите с подвижни избирателни 
кутии са създавани за нуждите на опреде­
лени партии“. С искането си от 8.11.2024 г. 
вносителят не твърди нарушения при съз­
даването на всички избирателни секции за 
гласуване с подвижна избирателна кутия и не 
сочи доказателства за това. Сочи единствено 
четири „секции – фантоми“ от 12 Монтана 
изборен район, които при проверка не е ус­
тановил на посочения адрес. С оглед на това 
Съдът не е сезиран надлежно с искане за 
проверка за законността на създаването на 
всички избирателни секции за гласуване чрез 
подвижна избирателна кутия и за проверка 
на действителността на всички подадени по 
този начин гласове. 
Иска ни я та на вноси т ел и т е по к.д. 
№ 34/2024 г., к.д. № 35/2024 г. и к.д. 
№ 36/2024 г. са искания за установяване на 
незаконност на изборите в цялост, а иска­
нията на вносителите по к.д. № 33/2024 г. и 
№ 37/2024 г., както и искането на вносителя 
по к.д. № 35/2024 г., направено при условията 
на „евентуалност“, са за установяване на не­
законност на изборния резултат в конкретно 
посочени избирателни секции. Доводите на 
всички вносители, обобщено, са доводи за 
допуснати нарушения на различни етапи на 
изборния процес – при неговата подготовка 
и при произвеждането на избора (гласуване 
и преброяване на гласовете) – извършени 
от органите на изборната администрация 
(избирателните комисии от различен ранг). 
Целта на изборите за Народно събрание 
е да създадат демократична легитимност на 
националното представително учреждение по 
смисъла на чл. 1, ал. 2 във връзка с чл. 10 
и 64 от Конституцията. Целта на контрола 
за законност на изборите, извършван от 
Конституционния съд, е да се установи за­
конност на състава на парламента и да се 
защити активното и пасивното избирателно 
право на гражданите. 
Поради това законността на изборите след­
ва да се преценява с оглед на възможността 
твърдените нарушения на изборния процес да 
доведат до промяна на състава на Народното 
събрание. Не всяко отделно нарушение на